
(สำเนา)
ประกาศเทศบาลตำบลนาบอน
เรื่อง  รับสมัครคัดเลือกเพื่อจ้างเป็นพนักงานจ้าง
****************


ด้วยเทศบาลตำบลนาบอน อำเภอนาบอน จังหวัดนครศรีธรรมราช  มีความประสงค์จะรับสมัครคัดเลือกเพื่อจ้างเป็นพนักงานจ้าง  ปฏิบัติงานเทศบาลตำบลนาบอน


อาศัยอำนาจตามความในมาตรา 13 มาตรา 22 มาตรา 23 และมาตรา 24 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 ประกอบกับมติคณะกรรมการกลางพนักงาน      เทศบาลในการประชุมครั้งที่ 3/2547 เมื่อวันที่ 26 มีนาคม 2547 คณะกรรมการพนักงานเทศบาลจังหวัดนครศรีธรรมราช ในการประชุมครั้งที่ 6/2547 เมื่อวันที่ 24 มิถุนายน 2547 จึงประกาศรับสมัครคัดเลือก   เพื่อจ้างเป็นพนักงานจ้างทั่วไป ดังต่อไปนี้


1.ตำแหน่งที่รับสมัคร ลักษณะงานที่ปฏิบัติ และค่าตอบแทนที่จะได้รับเมื่อได้รับ        การคัดเลือกเป็นพนักงานจ้าง



ตำแหน่ง คนงาน(ทำหน้าที่พนักงานดับเพลิง)

จำนวน 2 ตำแหน่ง


ลักษณะงานที่จะต้องปฏิบัติของแต่ละตำแหน่งที่รับสมัครคัดเลือก และอัตราค่าตอบแทน ที่จะได้รับในแต่ละตำแหน่ง ตามประกาศรับสมัครคัดเลือก (รายละเอียดตามภาคผนวก ก ท้ายประกาศฯนี้)
2.คุณสมบัติและลักษณะต้องห้ามของผู้สมัครคัดเลือกเป็นพนักงานจ้าง

2.1 คุณสมบัติทั่วไป


1.มีสัญชาติไทย


2.มีอายุไม่ต่ำกว่า 18 ปี และไม่เกิน 60 ปี เว้นแต่พนักงานจ้างผู้เชี่ยวชาญ
    พิเศษอายุไม่เกิน 70 ปี


3.ไม่เป็นบุคคลล้มละลาย


4.ไม่เป็นผู้มีกายทุพลภาพจนไม่สามารถปฏิบัติหน้าที่ได้ ไร้ความสามารถ 
     หรือจิตฟั่นเฟือนไม่สมประกอบ หรือเป็นโรคตามที่กำหนดไว้
    ในประกาศกำหนดโรคที่เป็นลักษณะต้องห้ามเบื้องต้น สำหรับพนักงาน
    เทศบาล


5.ไม่เป็นผู้ดำรงตำแหน่งทางการเมือง กรรมการพรรคการเมือง 
   หรือเจ้าหน้าที่ในพรรคการเมือง


6.ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น 
   สมาชิกสภาท้องถิ่น

7.ไม่เป็นผู้เคยต้องโทษจำคุกโดยคำพิพากษาถึงที่สุด ให้จำคุก
    เพราะกระทำผิดทางอาญา เว้นแต่เป็นโทษสำหรับความผิดที่ได้กระทำ
   โดยประมาทหรือความผิดลหุโทษ


8.ไม่เป็นผู้เคยถูกลงโทษให้ออก ปลดออก หรือไล่ออกจากราชการ 
   รัฐวิสาหกิจ หรือหน่วยงานอื่นของรัฐ


9.ไม่เป็นข้าราชการหรือลูกจ้างของส่วนราชการ พนักงานหรือลูกจ้าง
    ของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของ
   ราชการส่วนท้องถิ่น 


2.2 คุณสมบัติเฉพาะสำหรับตำแหน่งและอัตราค่าตอบแทนที่จะได้รับ ผู้สมัครคัดเลือกตำแหน่งใดต้องเป็นผู้มีคุณสมบัติเฉพาะสำหรับตำแหน่งตามที่เทศบาลตำบลนาบอนกำหนด และอัตรา     ค่าตอบแทนที่จะได้รับของแต่ละตำแหน่ง (รายละเอียดตามภาคผนวก ก ท้ายประกาศฯ นี้)


2.3 สำหรับพระภิกษุสามเณร ไม่สามารถสมัครคัดเลือกเป็นพนักงานจ้างได้ ทั้งนี้          ตามหนังสือของกรมสารบรรณ คณะรัฐมนตรี ฝ่ายบริหาร ที่ นว 89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 22 กันยายน 2522

3.วัน เวลา และสถานที่รับสมัครสอบ


3.1 ติดต่อขอรับใบสมัครคัดเลือกได้ที่ งานการเจ้าหน้าที่ สำนักปลัด เทศบาลตำบล          นาบอน ตั้งแต่วันที่  2-17 ตุลาคม 2550 ในวันและเวลาราชการ (08.30-16.30 น.)


3.2 กำหนดการรับสมัคร ให้ยื่นใบสมัครคัดเลือกด้วยตนเอง ตั้งแต่วันที่ 9-17   
 ตุลาคม 2550  ในวันและเวลาราชการ ที่งานการเจ้าหน้าที่ สำนักปลัด เทศบาลตำบลนาบอน

4.เอกสารและหลักฐานที่ต้องนำมายื่นพร้อมใบสมัคร


4.1 ผู้สมัครคัดเลือกจะต้องยื่นใบสมัครด้วยตนเอง โดยกรอกรายละเอียดในใบสมัคร        ให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง อย่างละ 1 ฉบับ           มายื่นในวันสมัคร ดังต่อไปนี้



1.สำเนาวุฒิการศึกษา หรือหนังสือรับรองและระเบียนแสดงผลการเรียน ที่ระบุสาขาที่จะสมัครสอบ กรณีที่หลักฐานทางการศึกษาดังกล่าวเป็นภาษาต่างประเทศให้แนบฉบับที่แปล      เป็นภาษาไทยพร้อมรับรองสำเนาถูกต้อง อย่างละ 1 ฉบับ



2.สำเนาทะเบียนบ้าน



3.สำเนาบัตรประจำตัวประชาชนหรือบัตรประจำตัวข้าราชการหรือพนักงาน
ของรัฐอื่น



4.ใบรับรองแพทย์ที่แสดงว่าไม่เป็นโรคต้องห้ามฯ ซึ่งออกไม่เกิน 1 เดือน 
นับตั้งแต่วันตรวจร่างกาย



5.เอกสารอื่น ๆ (ถ้ามี) เช่น หลักฐานการเปลี่ยนชื่อ นามสกุล



6.หนังสือรับรองจากนายจ้างหรือหน่วยงานอื่น (สำหรับตำแหน่งกลุ่มงานทักษะ)

4.2 ผู้สมัครสอบคัดเลือกจะต้องรับผิดชอบในการตรวจสอบและรับรองตนเองว่าเป็นผู้มี     คุณสมบัติทั่วไปและคุณสมบัติเฉพาะสำหรับตำแหน่งที่สมัครสอบตรงตามที่ประกาศรับสมัครสอบจริงและจะต้องกรอกรายละเอียดต่าง ๆ ในใบสมัครพร้อมทั้งยื่นและแสดงหลักฐานตามวัน เวลา และสถานที่กำหนด หากไม่มายื่นหลักฐานตามที่กำหนดหรือยื่นไม่ครบถ้วน จะถือว่าเป็นผู้ขาดคุณสมบัติในการสมัครคัดเลือก และหากมีกรณีการปลอมแปลงเอกสารที่ใช้สมัครสอบคัดเลือก จะถูกดำเนินคดีตามกฎหมาย

5.ประกาศรายชื่อผู้มีสิทธิ์สอบคัดเลือก วัน เวลา สถานที่สอบ 


1.การประกาศรายชื่อผู้มีสิทธิ์สอบคัดเลือก วัน เวลา สถานที่สอบ และระเบียบเกี่ยวกับ การสอบ จะประกาศให้ทราบ ณ สำนักงานเทศบาลตำบลนาบอน ในวันที่ 18 ตุลาคม 2550 ตั้งแต่เวลา 10.00 น.เป็นต้นไป


2.ทำการสอบคัดเลือกในวันที่  18  ตุลาคม 2550 เวลา 10.00 น. เป็นต้นไป 
ณ ห้องประชุมสำนักงานเทศบาลตำบลนาบอน


3.การประกาศผลการสอบคัดเลือก จะปิดประกาศไว้ ณ สำนักงานเทศบาลตำบลนาบอนในวันที่ 
19  ตุลาคม 2550 เวลา 10.00 น. เป็นต้นไป 

6.วิธีการสอบคัดเลือก  จะทำการสอบคัดเลือกโดยวิธีการสอบสัมภาษณ์และสอบภาคปฏิบัติ      เกี่ยวกับความรู้ ความสามารถในการปฏิบัติงานในตำแหน่งที่สมัครสอบหรือตามที่คณะกรรมการกำหนด

7.การทำสัญญาจ้างเป็นพนักงานจ้าง


ผู้ที่สอบคัดเลือกเป็นพนักงานจ้างได้ เทศบาลตำบลนาบอนจะทำสัญญาจ้างตามตำแหน่งที่ระบุไว้ในข้อ 1 ของประกาศฯ นี้


คณะกรรมการสอบคัดเลือกเทศบาลตำบลนาบอน ดำเนินการสอบคัดเลือกดังกล่าว       ในรูปของคณะกรรมการ โดยยึดหลักความรู้ ความสามารถ ความเสมอภาค


ผู้ที่สอบคัดเลือกเป็นพนักงานจ้างได้ เทศบาลตำบลนาบอนจะทำสัญญาจ้างตามตำแหน่งที่ระบุไว้ในข้อ 1 ของประกาศฯ นี้


คณะกรรมการสอบคัดเลือกเทศบาลตำบลนาบอน ดำเนินการสอบคัดเลือกดังกล่าวในรูปของคณะกรรมการ โดยยึดหลักความรู้ ความสามารถ ความเสมอภาค และความเป็นธรรม อย่าหลงเชื่อหรือยอมเสียทรัพย์ให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบคัดเลือกได้ และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบคัดเลือกได้ โปรดแจ้งคณะกรรมการดำเนินการสอบแข่งขันได้ทราบ เพื่อจักได้ดำเนินการตามกฎหมายต่อไป


จึงประกาศให้ทราบโดยทั่วกัน
ประกาศ ณ วันที่   2    เดือน ตุลาคม พ.ศ.2550




(ลงชื่อ)

  ยุทธศักดิ์  พัฒนเกษตรวงศ์
(นายยุทธศักดิ์  พัฒนเกษตรวงศ์)
นายกเทศมนตรีตำบลนาบอน
ภาคผนวก ก แนบท้ายประกาศฯ ลงวันที่   2   เดือน ตุลาคม พ.ศ.2550
“ลักษณะงานที่ปฏิบัติ คุณสมบัติเฉพาะสำหรับตำแหน่ง และอัตราค่าตอบแทน”

ผู้ที่จะสมัครสอบคัดเลือกจะต้องมีคุณสมบัติและได้รับอัตราค่าตอบแทน ดังนี้
ตำแหน่งคนงาน (ทำหน้าที่พนักงานดับเพลิง)

ลักษณะงานที่ปฏิบัติ


ทำหน้าที่เป็นพนักงานประจำรถดับเพลิง ช่วยเหลือในการดับเพลิง ประจำรถบรรทุกน้ำ     ในการช่วยเหลือการปฏิบัติงานระงับอัคคีภัยที่เกิดขึ้นโดยรวดเร็วมิให้ลุกลามออกไป ลดอันตรายและความเสียหายที่เกิดเพลิงไหม้ ช่วยเหลือสงเคราะห์ผู้ประสบภัย การฟื้นฟูบูรณะสิ่งชำรุดเสียหายให้คืนสภาพเดิมตามแผนงานที่เทศบาลได้กำหนดไว้ ล้างท่อ คูระบายน้ำ ถนน และปฏิบัติหน้าที่อื่นที่เกี่ยวข้องตามที่ได้รับมอบหมาย

คุณสมบัติเฉพาะสำหรับตำแหน่ง


1.มีความเหมาะสม ในการปฏิบัติงานในหน้าที่ด้านการป้องกันและบรรเทาสาธารณภัยและมีความรู้ในเรื่องเครื่องมือดับเพลิง น้ำยาเคมีต่าง ๆ 


2.มีการทดสอบทักษะเฉพาะบุคคลด้วยการทดลองปฏิบัติ

อัตราค่าตอบแทน


ได้รับค่าตอบแทนเดือนละ 4,880 บาท


